b'\n_START_ARTICLE_\nFranz von Supp\xc3\xa9\n_START_PARAGRAPH_\nFranz von Supp\xc3\xa9 (18. huhtikuuta 1819  Split Kroatia \xe2\x80\x93 21. toukokuuta 1895) oli kymmenist\xc3\xa4 opereteistaan tunnetuksi tullut romantiikan ajan it\xc3\xa4valtalainen s\xc3\xa4velt\xc3\xa4j\xc3\xa4 ja teatterikapellimestari. H\xc3\xa4nen operettinsa ovat yh\xc3\xa4 suosittuja. Von Supp\xc3\xa9n tunnetuin yksitt\xc3\xa4inen s\xc3\xa4vellys lienee vuonna 1866 valmistuneen Kevyt ratsuv\xc3\xa4ki -operetin alkusoitto._NEWLINE_Supp\xc3\xa9 syntyi Splitiss\xc3\xa4 ja h\xc3\xa4nell\xc3\xa4 oli belgialaisia sukujuuria. H\xc3\xa4n asui ja opiskeli varhaisina vuosinaan musiikkia Kroatian Zadarissa ja Italian Cremonassa. H\xc3\xa4nen katolinen messunsa sai kantaesityksens\xc3\xa4 zadarilaisessa fransiskaanikirkossa vuonna 1832. Supp\xc3\xa9 l\xc3\xa4hti my\xc3\xb6hemmin Padovaan Italiaan lukemaan lakia._NEWLINE_Supp\xc3\xa9 hallitsi my\xc3\xb6s laulamisen taidon: h\xc3\xa4n debytoi vuonna 1842 Gaetano Donizettin oopperassa Lemmenjuoma Dulcamaran osassa. _NEWLINE_Supp\xc3\xa9 ty\xc3\xb6skenteli Wieniss\xc3\xa4 ja kuoli siell\xc3\xa4 vuonna 1895. H\xc3\xa4net haudattiin Zentralfriedhofiin.'